title: Pan
text: O pan (d'o latín < pane) ye un alimento alazetal en a gastronomía occidental, feito con farina, cheneralment de trigo, emprenyatuera u masa y augua. A vegatas s'adhiben d'atros productos ta dar-le determinatas qualidatz.
  
  Tamién se fa con atras farinas (centeno, hordio, panizo, roz, trunfa y soya), pero ta que o pan puye (o sía, aumente de volumen y se faiga floco retenindo os gases produeitos por a emprenyatuera), cal que a masa tienga a elasticidat que le da o gluten, que ye una proteína que se troba en o trigo y tamién en os atros cerials, pero en cantidatz muito más chicotas. Por ixo, os pans d'atros cerials gosan fer-se con una tercera parti u más de farina de trigo. Lo pan de mestura se fa con una mescla de farinas de trigo y de centeno. Si no ye present o gluten en quantidatz significativas s'obtiene un producto que no puya, como as cocas de panizo que se fan en muitos países americanos.
  
  Ditos y mazadas 
  «carne d'hoy, pan d'ayer y vino del anyo si quiers vivir mucho y sano»
  «piz, piz, tordoliz; pan de Francia, la balanza; pan de Aragón, buen crostón»
  «pan, una crosteta; carne, una cazoleta, y vino buena boteta»
  «o pan que te s'esbrise en a boca»
  «pan un mueso y carne un cuezo»
  
  Referencias